Sindhu S
sindhus@live.in 2013
Ekaterina Gerasimova
kittykat3756@gmail.com 2013
Michael Hill
mdhillca@gmail.com 2013
Skift farver og baggrunde.
scootergrisen
2020

# Farvetemaer

Hvis du ikke kan lide standardtemaet i Terminal, så kan du ændre farverne på teksten og baggrunden. Du kan bruge farver fra dit tema, vælge et af de forudindstillede eller bruge et tilpasset tema.

# Brug farver fra dit systemtema

Brug farver fra dit systemtema:

Tryk på menuknappen i øverste højre hjørne af vinduet og vælg Indstillinger.

I sidebjælken vælges din nuværende profil i afsnittet Profiler.

Vælg Farver.

Tilvælg Brug farver fra systemtemaet. Ændringerne anvendes automatisk.

# Indbyggede temaer

Du kan vælge et af de indbyggede farvetemaer: Sort på lysegul, Sort på hvidt, Grå på sort, Grønt på sort, Hvidt på sort, Tango lys, Tango mørk, Lys solariseret, Mørk solariseret. Indstil et af de indbyggede temaer:

Tryk på menuknappen i øverste højre hjørne af vinduet og vælg Indstillinger.

I sidebjælken vælges din nuværende profil i afsnittet Profiler.

Vælg Farver.

Sørg for at Brug farver fra systemtemaet er fravalgt. Vælg det ønskede farvetema fra Indbyggede temaer. Valg af farvetema anvendes automatisk.

Programmer kan vælge at bruge en farve fra paletten frem for den angivne farve til fed.

# Tilpasset farvetema

Du kan bruge tilpassede farver på teksten og baggrunden i Terminal:

Tryk på menuknappen i øverste højre hjørne af vinduet og vælg Indstillinger.

I sidebjælken vælges din nuværende profil i afsnittet Profiler.

Vælg Farver.

Sørg for at Brug farver fra systemtemaet er fravalgt. Vælg Brugerdefineret i Indbyggede temaer-rullegardinslisten.

Klik på den farve du vil ændre.

Vælg den ønskede farve fra farveprøven og klik på Vælg.

Du kan vælge den ønskede farve på følgende måder:

Indtast den hexadecimale farvekode i indtastningsboksen.

Træk i skyderen, som findes til venstre, for at justere farverne og klik på den ønskede farve i farvevælgerområdet.

Dine ændringer gemmes automatisk.

Du kan også ændre en farve når du har valgt et indbygget tema ved at klikke på farveprøveblokken. Når ændringen er foretaget ændres dit valg i den indbyggede temamenu til Brugerdefineret.

Traditionelt tilbyder terminalemulatorer en palet med 16 farver, hvilket du kan ændre her. Terminal understøtter et udvidet sæt med 256 farver, men de ekstra 240 farver kan ikke redigeres her.

Terminal tilbyder endda direkte adgang til over 16 millioner farver som kaldes “ægte farver”-tilstand.

Hvis de ændringer du foretager i paletten ikke ser ud til at have nogen virkning, så består det indhold du ser formodentligt af sådanne udvidede paletfarver eller ægte farver, frem for de 16 grundfarver.

# Lyse farver for fed tekst

Traditionelt adskilte terminaler ikke fed skriftvægtning fra intense farver tydeligt, de var ofte aktiveret sammen. Nyere forbedringer såsom introduktionen af understøttelse af ægte farver, og bestemte farvetemaer (f.eks. solariseret) gjorde det ønskværdigt at adskille de to koncepter, altså gøre lysstyrke uafhængig af skriftvægtning.

Vælg din foretrukne opførsel:

Tryk på menuknappen i øverste højre hjørne af vinduet og vælg Indstillinger.

I sidebjælken vælges din nuværende profil i afsnittet Profiler.

Vælg Farver.

Deaktivér Vis fed tekst i lyse farver for den nye standardopførsel, den fulde adskillelse af farveintensitet og skriftvægtning; eller aktivér indstillingen for at forbedre bagudkompatibilitet.