Sindhu S
sindhus@live.in 2013
Ekaterina Gerasimova
kittykat3756@gmail.com 2013
Michael Hill
mdhillca@gmail.com 2013
Színek és hátterek módosítása.
Hammer Attila
hammera at pickup dot hu 2014.
Kelemen Gábor
kelemeng at gnome dot hu 2013, 2014, 2015.
Meskó Balázs
mesko dot balazs at fsf dot hu 2021.

# Színsémák

Ha az alapértelmezett Terminál séma nem nyerte el tetszését, módosíthatja a szöveghez és a háttérhez használt színeket. Használhatja az asztali környezet témájának színeit, választhat az előre beállítottak közül, vagy létrehozhat sajátot is.

# Rendszertéma színeinek használata

A rendszertéma színeinek használata:

Nyomja meg az ablak jobb felső sarkában lévő menügombot, és válassza a Beállítások menüpontot.

Az oldalsávban válassza ki a jelenlegi profilt a Profilok szakaszban.

Válassza a Színek lapot.

Jelölje be a Rendszertéma színeinek használata négyzetet. A változtatások azonnal életbe lépnek.

# Beépített sémák

A következő beépített színsémák közül választhat: Fekete a világossárgán, Fekete a fehéren, Szürke a feketén, Zöld a feketén, Fehér a feketén, Tango világos, Tango sötét, Solarized light, Solarized dark. A beépített sémák bármelyikének használata:

Nyomja meg az ablak jobb felső sarkában lévő menügombot, és válassza a Beállítások menüpontot.

Az oldalsávban válassza ki a jelenlegi profilt a Profilok szakaszban.

Válassza a Színek lapot.

Törölje a Rendszertéma színeinek használata négyzetet. Válassza ki a kívánt színsémát a Beépített sémák listából. A kiválasztott színséma azonnal alkalmazásra kerül.

Az alkalmazások a megadott félkövér szín helyett használhatják a paletta egy színét is.

# Egyéni színséma

Egyéni színeket is használhat a Terminál szövegéhez és hátteréhez:

Nyomja meg az ablak jobb felső sarkában lévő menügombot, és válassza a Beállítások menüpontot.

Az oldalsávban válassza ki a jelenlegi profilt a Profilok szakaszban.

Válassza a Színek lapot.

Törölje a Rendszertéma színeinek használata négyzetet. Válassza a Beépített sémák lista Egyéni elemét.

Kattintson a módosítandó színre.

Válassza ki a kívánt színt a színválasztóból, és nyomja meg a Kiválasztás gombot.

A színt a következő módokon választhatja ki:

Beírhatja a hexadecimális színkódot a beviteli mezőbe.

Húzza a bal oldali csúszkát a szín módosításához, és kattintson a jobb oldali színkijelölő területen a kívánt árnyalatra.

A változtatásai automatikusan mentésre kerülnek.

Egy színt akkor is megváltoztathat a színminta gomb megnyomásával, ha egy beépített sémát választott. A változtatás után a Beépített sémák listában a kijelölés az Egyéni értékre változik.

Hagyományosan a terminálemulátorok 16 színű palettát kínáltak, itt ezt módosítja. A Terminál bővített, 256 színű választékot támogat, de a többi 240 szín itt nem szerkeszthető.

A Terminál ráadásul közvetlen hozzáférést kínál több mint 16 millió színhez, ezt „true color” módnak hívják.

Ha a paletta módosításai látszólag hatástalanok, akkor valószínűleg a megjelenített tartalom a bővített paletta színeit vagy a true color mód színeit használja a 16 alapszín helyett.

# Világos színek a félkövér szöveghez

Hagyományosan a terminálok nem választották szét a félkövér betűvastagságot az intenzív színektől, és gyakran egyszerre voltak engedélyezve. Az új fejlesztések, mint a valódi színtámogatás és egyes színsémák (például a Solarized) bevezetése kívánatossá tették a két koncepció szétválasztását, azaz a fényesség függetlenné tételét a betűvastagságtól.

Az előnyben részesített viselkedés kiválasztásához:

Nyomja meg az ablak jobb felső sarkában lévő menügombot, és válassza a Beállítások menüpontot.

Az oldalsávban válassza ki a jelenlegi profilt a Profilok szakaszban.

Válassza a Színek lapot.

Tiltsa le a Félkövér szöveg megjelenítése világos színekkel elemet az új alapértelmezett viselkedéshez, ami teljesen elválasztja a színintenzitást a betűvastagságtól, vagy engedélyezze a beállítást a jobb visszafelé kompatibilitás érdekében.